**МОДЕЛ УГОВОРА**

**О JAВНОЈ НАБАВЦИ УСЛУГЕ**

**јавног аутобуског градског и приградског превоза путника на територији града Зајечара**

Закључен дана . године, између

**1.** Република Србија – Градска управа града Зајечара, ПИБ 101757838, коју заступа начелник Градске управе града Зајечара Слободан Виденовић у даљем тексту Наручилац

и

# 2. са седиштем у улица

, број , ПИБ \_ , МБ , кога заступа директор , ( у даљем тексту: Извршилац)

# Члан 1.

Уговорне стране сагласно констатују да је Наручилац спровео поступак јавне набавке у отвореном поступку у складу са чланом 91. Законом о јавним набавкама („Службени гласник РС“ број 91/2019 и 92/2023) за набавку услуге јавног аутобуског градског и приградског превоза путника на територији града Зајечара.

# Члан 2.

Предмет овог уговора је линијски превоз путника на територији града Зајечара у складу са Законом о безбедности саобраћаја на путевима и према прихваћеној понуди Извршиоца бр. \_\_\_ која је саставни део Уговора.

Релације на територији града Зајечара на којима се врши превоз одређене су према линијама превоза из спецификација тражених услуга, које чине саставни део овог уговора.

Уговор се закључује на период важења од 12 месеци, или до окончања поступка Избора приватног партнера за поверавање обављања комуналне делатности јавног аутобуског градског и приградског превоза путника на територији града Зајечара, по моделу јавно-приватног партнерства и закључења уговора са изабраним Понуђачем, у зависности који временски фактор први наступи.

Превоз се врши радним данима и суботом према утврђеним редом вожње.

# Члан 3.

Извршилац је одговоран за евентуална кашњења или неизвршени превоз, осим у случају више силе (елементарних непогода, поплаве, радова на путу, саобраћајних застоја и друго).

Писмене примедбе достављају се превознику који је дужан да све наведене недостатке отклони.

# Члан 4.

Уколико су примедбе на квалитет услуге оправдане, Извршиоцу ће бити обрачуната обустава у висини од 5% од фактурисане вредности превоза за тај радни дан.

# Члан 5.

Извршилац се обавезује да приликом потписивања уговора, а најдуже у року од 10 дана од дана потписивања уговора, достави банкарску гаранцију у за испуњење уговорних обавеза на износ од 10% од укупно уговорене вредности без припадајућег износа пореза, са роком важења од 30 дана дужим од дана рока за извршење услуга.

Банкарска гаранција за испуњење уговорних обавеза може да се наплати уколико Извршилац не извршава или неблаговремено или неуредно извршава своје уговорне или законске обавезе у вези са закљученим уговором, ако не поступа по примедбама или позивима Наручиоца или својим понашањем у вези са предметним уговором причини штету.

# Члан 6.

Цене током трајања уговора се неће мењати, фиксне су.

Изузетно, могућа је промена цена у складу са кретањем цена на тржишту. Уколико се цене промене за више од 5% могуће је кориговати их по прoтeку рока важења понуде и то:

* уколико се ради о набавци услуга чија цена искључиво зависи од кретања цена на домаћем тржишту, могуће је извршити промену цена највише у складу са индексом потрошачких цена у Републици Србији према званично објављеним подацима Републичког завода за статистику, од престанка рока важења понуде до захтева за промену цена, а на основу аргументованих писмених доказа о потреби промене цена;
* уколико се ради о набавци услуга на чију цену утичу и други фактори (промена цена регулисаних одлуком државних органа и сл.) могуће је извршити промену цена на основу аргументованих доказа о потреби промене цена.

# Члан 7.

Захтев за промену цена може поднети Извршилац или Наручилац.

Захтев за промену цена садржи назив услуге за које се тражи промена цена са понуђеном ценом и новом ценом, датум примене нове цене, кратко образложење разлога повећања цена и прилоге. Захтев за промену цена подноси се најмање 5 (пет) дана пре намераване промене цена. Уколико захтев буде прихваћен у целини или делимично промена уговорених цена регулисаће се посебним анексом уговора.

# Члан 8.

Наручилац се обавезује да исплату уговорене месечне цене превоза врши једном месечно, на основу испостављених фактура које Извршилац испоставља најкасније до 15- ог у месецу за претходни месец, уплатом на текући рачун Извршиоца број

отворен код банке по испостављеним

месечним фактурама у року до 45 дана з складу са Законом о роковима измирења новчаних обавеза у комерцијалним трансакцијама („Сл. Гласник РС“ бр 119/2012, 68/2015 и 113/2017, 91/2019, 44/2021-4, 44/202-8, 130/2021, 129/2021 – др. закон и 138/2022)

Извршиоцу није дозвољено да захтева аванс.

Свака фактура мора бити регистрована у складу са Законом о електронском фактурисању („Сл. гласник РС“, бр. 44/2021 и 129/2021 и 138/2022), подзаконским актима, систему електронских фактура (SEF), елементима електронске фактуре, односно другим захтевима за исплату. Извршилац је у обавези да у фактури наведе број уговора.

Укупна вредност Уговора одредива је на основу јединичних цена и стварно пружених услуга, а највише до вредности понуде понуђача, односно **\_\_\_\_\_\_\_\_\_\_\_\_\_\_\_** динара без ПДВ, односно **\_\_\_\_\_\_\_\_\_\_\_\_\_\_\_**динара са ПДВ.

# Члан 9.

Уговорне стране су сагласне да ће се плаћање обавеза које доспевају по овом Уговору у текућој 2025. години вршити највише до висине нивоа обезбеђених средстава за ту намену у буџету Наручиоца за 2025. годину. Плаћање обавеза које доспевају у нареднoj буџетскoj години 2026. вршиће се највише до висине нивоа обезбеђених средстава за ту намену у буџету Наручиоца за 2025. годину, односно 2026. годину.

Уколико Наручилац у нареднoj буџетској години не обезбеди довољан износ средстава, Уговор се након утрошка обезбеђеног дела средстава раскида, а извршилац услуге се одриче права на накнаду штете по било ком основу. Наручилац задржава право да смањи обим уговорених услуга, о чему је дужан да у писаној форми извести Извршиоца услуге. У случају када се смањи уговорени обим услуга по захтеву Наручиоца, плаћање ивршених услуга вршиће се сразмерно њиховом обиму.

# Члан 10.

Свака уговорна страна има право да раскине овај уговор уколико друга страна не испуњава своје обавезе из истог са отказним роком од 15 дана.

У току трајања отказног рока свака уговорна страна је дужна да извршава обавезе одређене овим уговором.

# Члан 11.

У случају спора који може настати у реализацији овог уговора, уговорне стране су сагласне да настали спор реше споразумом.

Уколико се спор не може решити споразумом, уговара се надлежност Привредног суда у Зајечару сходно закону.

# Члан 12.

Овај уговор је сачињен у 4 (четири) истоветних примерака од којих Наручилац задржава 2(два) примерка и Извршилац 2 (два) примерка.

**У Г О В О Р Н Е С Т Р А Н Е**

|  |  |  |  |
| --- | --- | --- | --- |
| за Наручиоца:  ГРАДСКА УПРАВА ГРАДА ЗАЈЕЧАРА |  | за Извршиоца: | |
|  |  |  |  |
|  |  |  |